CELEX: 62021TB0161
Language: lv
Date: 2021-12-14 00:00:00
Title: Lietas T-161/21 un T-161/21 AJ I: Vispārējās tiesas 2021. gada 14. decembra rīkojums – McCord/Komisija (Atcelšanas prasība – Prasība sakarā ar bezdarbību – Komisijas Regulas projekts, ar kuru konkrētu preču eksportam ārpus Savienības piemēro prasību uzrādīt eksporta atļauju – Komisijas priekšlikums attiecināt uz COVID-19 vakcīnu eksportu uz Ziemeļīriju prasību uzrādīt eksporta atļauju, piemērojot Līguma par Lielbritānijas un Ziemeļīrijas Apvienotās Karalistes izstāšanos no Eiropas Savienības un Eiropas Atomenerģijas kopienas protokola par Īriju un Ziemeļīriju 16. pantu – Publicētas politikas par apstākļiem, kādos Savienība īsteno minētā protokola 16. pantu, neesamība – Acīmredzama daļēja nepieņemamība – Daļēji acīmredzami juridiski nepamatota prasība)

14.3.2022   
            
            
               LV
            
            
               Eiropas Savienības Oficiālais Vēstnesis
            
            
               C 119/45
            
         
      Vispārējās tiesas 2021. gada 14. decembra rīkojums – McCord/Komisija
      (Lietas T-161/21 un T-161/21 AJ I) (1)
      
      (Atcelšanas prasība - Prasība sakarā ar bezdarbību - Komisijas Regulas projekts, ar kuru konkrētu preču eksportam ārpus Savienības piemēro prasību uzrādīt eksporta atļauju - Komisijas priekšlikums attiecināt uz COVID-19 vakcīnu eksportu uz Ziemeļīriju prasību uzrādīt eksporta atļauju, piemērojot Līguma par Lielbritānijas un Ziemeļīrijas Apvienotās Karalistes izstāšanos no Eiropas Savienības un Eiropas Atomenerģijas kopienas protokola par Īriju un Ziemeļīriju 16. pantu - Publicētas politikas par apstākļiem, kādos Savienība īsteno minētā protokola 16. pantu, neesamība - Acīmredzama daļēja nepieņemamība - Daļēji acīmredzami juridiski nepamatota prasība)
      (2022/C 119/63)
      Tiesvedības valoda – angļu
      
         Lietas dalībnieki
      
      
         Prasītājs: Raymond Irvine McCord (Belfāsta, Lielbritānijas un Ziemeļīrijas Apvienotā Karaliste) (pārstāvis: C. O’Hare, solicitor)
      
         Atbildētāja: Eiropas Komisija (pārstāvji: H. Krämer un F. Ronkes Agerbeek)
      
         Priekšmets
      
      Pirmkārt, prasība, kas ir pamatota ar LESD 263. pantu un ar ko tiek lūgts atcelt Komisijas 2021. gada 29. janvāra Regulas projektu, kas tostarp ir par prasību COVID-19 vakcīnas eksportam uz Ziemeļīriju uzrādīt eksporta atļauju, piemērojot Līguma par Lielbritānijas un Ziemeļīrijas Apvienotās Karalistes izstāšanos no Eiropas Savienības un Eiropas Atomenerģijas kopienas protokola par Īriju un Ziemeļīriju 16. pantu (OV 2020, L 29, 7. lpp.), un Komisijas lēmumu nepublicēt politiku par apstākļiem, kādos Savienība īsteno minētā protokola 16. pantu, un otrkārt, prasība, kas ir pamatota ar LESD 265. pantu un ar ko tiek lūgts konstatēt, ka Komisija prettiesiski ir atturējusies pieņemt un publicēt šādu politiku.
      
         Rezolutīvā daļa
      
      
                  1)
               
               
                  Prasību noraidīt kā acīmredzami nepieņemamu un acīmredzami juridiski nepamatotu.
               
            
                  2)
               
               
                  Pieteikumu par juridisko palīdzību noraidīt.
               
            
                  3)
               
               
                  Raymond Irvine McCord atlīdzina tiesāšanās izdevumus.
               
            
         (1)  OV C 252, 28.6.2021.